Legal Document

Category: 1029

Text:
11. ΑΠΟΦΑΣΗ ΥΠΟΥΡΓΟΥ ΠΡΟΕΔΡΙΑΣ ΚΥΒΕΡΝΗΣΕΩΣ Αριθ. Γ3ε/Φ. 10.5/12 της 24 Μαΐου/4 Ιουν. 1982 (ΦΕΚ Β΄  335) Τροποποίηση Εσωτερικού Κανονισμού του ΟΠΑΠ. Άρθρο μόνο.-1.Η θέση του Γενικού Διευθυντού του ΟΠΑΠ, που προβλέπεται από τις διατάξεις του άρθρ. 5 του από 20.12.58 Β.Δ/τος «περί συστάσεως Οργανισμού Προγνωστικών Αγώνων Ποδοσφαίρου» καταργείται. 2.Συνιστάται θέση Διευθύνοντος Συμβούλου με αρμοδιότητες τις αντίστοιχες της θέσεως που καταργείται με την παρ. 1 της αποφάσεως αυτής. Η θέση του Διευθύνοντος Συμβούλου είναι ασυμβίβαστη με την ιδιότητα του μέλους του Δ.Σ. του ΟΠΑΠ. 3.Χρέη προϊσταμένου των υπηρεσιών του ΟΠΑΠ εκτελεί ο Διευθύνων Σύμβουλος. Ως Διευθύνων Σύμβουλος διορίζεται με απόφαση του αρμόδιου για τον Αθλητισμό Υπουργού ή Υφυπουργού, στην οποία ορίζονται και οι γενικώτεροι όροι απασχόλησης και αποζημίωσής του, πρόσωπο με διοικητικές ικανότητες και πείρα σε θέματα που έχουν σχέση με την αποστολή του Οργανισμού. 389 32.Η.θ.7-11 Προγνωστικά Ποδοσφαίρου